**Wissam al-Tawil** (arabisk: وسام الطويل), også kjent som **Wissam Tawil** eller **Jawad al-Tawil** (arabisk: جواد الطويل), (født i 1970 i Tyr i Libanon, død 8. januar 2024 i Majdel Selm i Libanon) var en libanesisk militant og leder for Hezbollahs Radwanstyrke.

To dager etter å ha ledet et rakettangrep mot et israelsk mål sør for grensen, ble han drept av et målrettet israelsk luftangrep under Israel-Hizbollah-konflikten som flammet opp i oktober 2023.

Liv og virke
------------

I følge noen arabiske medier var Wissam al-Tawil angivelig svogeren til Hassan Nasrallah, Hizbollahs generalsekretær.

Han sluttet seg til Hizbollah i ung alder og engasjerte seg aktivt i en rekke angrep mot israelske styrker og deres libanesiske allierte under Sør-Libanon-konflikten. 

Han deltok i Hizbollahs grenseovergripede angrep den 12. juli 2006 som førte til at to israelske soldater, Eldad Regev og Ehud Goldwasser, ble tatt til fange. De var sterkt såret, og døde samme dag av sårene, noe man på israelsk side da ikke var klare over. Angrepet utløste den israelske invasjonen i Lebanon i 2006. 

Gjennom den syriske borgerkrigen spilte al-Tawil en nøkkelrolle i å støtte den syriske regjering ledet av president Bashar al-Assad. Han deltok også i houthibevegelsens maktovertakelse i september 2014 av Jemen, og forenklet overføringen av langdistansemissiler til bevegelsen.

På det tidspunkt han døde hadde han stillingen som nestkommanderende i Hizbollahs eliteavdeling Radwanstyrken. Denne spesialstyrken, opprettet i 2008, har som hovedoppgave å infiltrere israelsk territorium, især Galilea.

Ifølge Israel var han ansvarlig for angrepet på Israels luftvåpenbase på Har Meron (Meronfjellet) nord i Galilea, fant sted to dager før han selv ble angrepet.

Død
---

Den 8. januar 2024 ble al-Tawil drept av et israelsk luftangrep målrettet mot hans bil i Majdel Selm sør i distriktet Marjayoun, et lite stykke nord for grensen mellom Israel og Libanon. Ifølge en sikkerhetstjenestemann var drapet hans «et smertefullt slag» for Hizbollah. Han var den høyest rangerte Hizbollah-leder drept til da under Israel-Hizbollah-konflikten som tok til i oktober 2023.

Referanser
----------

1. ↑  «Israeli strike kills top Hezbollah commander in Lebanon». Middle East Eye. 8. januar 2024.
2. ↑  «بعد استشهاده في قصف إسرائيلي.. من هو وسام الطويل القائد الميداني بحزب الله؟» **(Arabic)**. elaosboa. 8. januar 2024.
3. 1 2 3  «Israeli strike on Lebanon kills senior commander in elite Hezbollah unit». Reuters. 8. januar 2024.
4. ↑  «Hezbollah senior commander killed in targeted strike; Netanyahu warns terror group is 'making mistake’». All Israel News. 8. januar 2024.
5. ↑  Mroue, Bassem (8. januar 2024). «Slain Hezbollah commander fought in some of the group's biggest battles, had close ties to leaders». ABC News.
6. ↑  «"نسيب نصر الله ومرافق لسليماني": من هو وسام الطويل القيادي البارز بحزب الله الذي اغتيل جنوب لبنان؟» **(Arabic)**. i24 News. 8. januar 2024.
7. ↑  «تراند اليوم : كان مقربا من الهالك قاسم سليماني.. أنور مالك يعلق على مقتل القيادي في حزب الله ‎وسام الطويل» **(Arabic)**. Gulf365. 8. januar 2024.
8. ↑  Beeri, Tal (5. januar 2023). «The Radwan Unit ("Radwan Force" - Unit 125)». *Alma Research and Education Center*. Besøkt 4. november 2023.
9. ↑  «Hezbollah says Israel kills top commander amid fears of Gaza war escalation». Al Jazeera. 8. januar 2024.
10. ↑  «حزب الله يعلن استشهاد أرفع قيادي بصفوفه منذ بدء الحرب مع الاحتلال ...الشرق الأوسط» **(Arabic)**. pressbee. 8. januar 2024.